Corby
Store norske leksikon,Geografi,Verdens geografi,Europa,Storbritannia og Nord-Irlands geografi
Corby er en by og en kommune i England, Storbritannia, i grevskapet Northamptonshire 30 kilometer nordvest for Northampton. Byen hadde 54 927 innbyggere ed folketellingen i 2011, mens kommunen hadde 61 255 innbyggere på et areal på 80 kvadratkilometer.
Historie I 1931 hadde Corby bare 1600 innbyggere, men vokste i de følgende fem år sterkt etter etablering av et skotsk stålverk. Bedriften tok med seg sine ansatte fra Skottland, og Corby ble en skotsk «enklave» i Midlands. Byen ble 1950 utpekt som new town med et planlagt folketall på 80 000. Stålverket ble nedlagt 1979 og folketallet gikk tilbake. Næringslivet har en overvekt innen produksjon, blant annet matvareindustri, men dette er arbeidsplasser som trues av automatisering. Les mer i Store norske leksikon England – lokale myndigheter Storbritannias geografi